**ACORDS**

**Primer.** ACTUALITZARles condicions dels préstecs concedits per la Caixa de Crèdit de la Diputació de Barcelona de la manera següent:

* L’import a sol·licitar per ens beneficiari i any serà com a màxim de 200.000 euros excepte per als municipis menors de 1000 habitants que podran superar aquest límit i podran sol·licitar l’import necessari per cobrir les seves necessitats de finançament.
* El tipus d’interès dels crèdits serà del 0% anual.

**Segon.** MANTENIRcom a criteris per a la concessió del crèdit i el sistema de lliurament els següents:

* Inversions: El conjunt del finançament, inclòs el crèdit lliurat, no superarà el cost d’execució de la inversió. Es lliurarà la totalitat del crèdit a l’ens beneficiari un cop s’acrediti l’adjudicació de les obres o l’adquisició dels béns a finançar. L’acreditació es realitzarà mitjançant un únic certificat de contractació o d’adquisició expedit pel funcionari públic competent.
* Altres operacions de crèdit relacionades amb un pla de sanejament: L’import del crèdit no superarà el previst en l’aprovació del pla. El crèdit es lliurarà en la seva totalitat un cop signat el conveni regulador corresponent.

**Tercer.** DISPOSARque el termini d’amortització dels crèdits per a inversions seran els següents:

* Obres, instal·lacions i adquisició de béns immobles: 10 anys
* Inversions en béns mobles: 5 anys
* Altres operacions de crèdit relacionades amb un pla de sanejament: el fixat en el pla

**Quart.** DISPOSARque el període de càlcul de les quotes anuals anirà de l‘1 de juliol al 30 de juny de l’any següent i que el període de pagament de les anualitats serà de l’1 de juliol fins al 30 de setembre de cada any. En el cas d’altres operacions de crèdit relacionades amb un pla de sanejament, cas que tingui fixada una data d’amortització total, aquesta serà la data per al càlcul de la quota de l’última anualitat, així com la data del seu pagament.

**Cinquè.** PUBLICAR els presents acords al Butlletí Oficial de la Província de Barcelona.

**Sisè.** DONAR compte al Ple de la Corporació, en la propera sessió que se celebri, per al seu coneixement i efectes.